Cumberlandplatået
Store norske leksikon,Geografi,Verdens geografi,Nord- og Mellom-Amerika,USAs geografi,Natur og landemerker i USA
Cumberlandplatået er et platå i USA, som ligger i den sørligste delen av fjellkjeden Appalachene, strekker seg sørvestover i en lengde av 725 kilometer fra det sørlige West Virginia til det nordlige Alabama.
Platået er gjennomskåret av kildeelvene til Cumberland, Kentucky og Tennessee. Det høyeste partiet ligger i østre Kentucky og nordøstre Tennessee, og kalles gjerne Cumberlandfjellene (Cumberland Mountains). Høyest når Big Black Mountain (1263 meter over havet), den høyeste toppen i Kentucky. Området har store forekomster av steinkull, og fjellene er dekket av en tett løvskog.Topografien og dårlige kommunikasjoner har enkelte steder, spesielt i Kentucky og Tennessee, skapt isolerte småsamfunn. Befolkningen i disse områdene, såkalte «hollows», blir ofte kalt hillbillies. Les mer i Store norske leksikon Kentucky Tennessee USAs geografi